
2.3. Administratīvo izmaksu monetārs novērtējums
	Iebildums
1) Lūdzam precizēt, par kuriem tiesību akta punktiem aprēķins ir veikts. 
2) Pirmajā aprēķinā lūdzam skaidrot, kāpēc ziņojuma izstrāde aprēķināta vienam subjektam, ja tiek prognozēts, ka potenciālie degvielas un kurināmā operatori varētu būt ap 100.
3) Lūdzam pārliecināties, ka otrais aprēķins par slogu verificētājiem ir korekts. Vēršam uzmanību, ka par apmaksātiem pakalpojumiem juridiskām personām aprēķins nav jāveic, jo šajā gadījumā slogs veidojas nevis pakalpojuma sniedzējam (verificētājam), bet pasūtītajam, kam verificēšanas prasība uzlikta par pienākumu ar šo tiesību aktu (tā ir atbilstības prasība un aprēķināma anotācijas 2.4. sadaļā).
4) Lūdzam pārliecināties, ka administratīvais slogs izvērtēts un aprēķināts visām ar informācijas iesniegšanu saistītajām prasībām. Valsts kancelejas ieskatā (cita starpā) administratīvais slogs būtu vērtējams: 1) atļaujas saņemšanai un grozījumu veikšanai (2., 9., 11., 24., 27., 31. punkts); 2) monitoringa un grozījumu informācijas sagatavošanai un iesniegšanai (8., 16.1., 16.2., 19., 21., 22., 25., 26., 54., 83., 84. punkts); 3) ikgadējā emisijas ziņojuma sagatavošanai un iesniegšanai (35., 50., 52.-55., 81.punkts); 4) pieslēgšanās ETS sistēmas izmantošanai (74.-79. punkti); 5) Komersantu pašapliecinājumu iesniegšana (67.2.punkts).
5) Pie atbilstības izmaksu aprēķina jāiekļauj tikai degvielas un kurināmā operatoram radušās izmaksas tiesību akta prasību izpildei. Verificētājam izmaksas nerēķina, jo tā sniegtais pakalpojums tiek apmaksāts.
6) Lūdzam pārliecināties, ka sniegts pilnīgs atbilstības prasību izvērtējums un aprēķins. Valsts kancelejas ieskatā atbilstības prasības (cita starpā) būtu jāvērtē: 1) 6.1.punktam - riska novērtējums; 2) 7.punktam - īpaši monitoringa nosacījumi alternatīvām degvielām; 3) 18.punktam - būtiskas izmaiņas monitoringa veikšanā; 4) 34.2.punktam - dokumentu arhivēšana, jo šo punktu izpildē var rasties  IT sistēmu ieviešanas izmaksas, iekšējo kontroles procedūru izstrādes izmaksas, datu uzglabāšanas izmaksas.

7.2. Administratīvo izmaksu monetārs novērtējums
	Iebildums
1) Lūdzam precizēt, par kuriem tiesību akta punktiem aprēķins veikts.
2) Vēršam uzmanību, ka pirmais aprēķins par Valsts vides dienestu pēc aprakstīta spriežot nav informācijas sniegšanas prasība, bet iestādes funkcija, kas nav uzskatāms par administratīvo slogu šīs sadaļas kontekstā.
3) Otrajā un trešajā aprēķinā ir norādīts, ka attiecīgajām valsts iestādēm administratīvais slogs netiek radīts. Lūdzam dzēst skaidrojumu “līdziesaistīšanās normatīvās bāzes izstrādē”, jo tā ir iestāžu pamatfunkcija un tādēļ nav uzskatāma par administratīvo slogu šīs sadaļas izpratnē.

